Brušperk
Brušperk (saksa keeles Braunsberg) on linn Tšehhis Morava-Sileesia maakonnas Frýdek-Místeki ringkonnas. Brušperk asub Frýdek-Místekist umbes 9 km läänes ja Ostravast ligikaudu 13 km lõunas. Brušperki on esmamainitud 1269. aastal. Brušperki vanalinn on alates 10. septembrist 1992 ajalooline linnakaitseala. Brušperkis on sündinud tšehhi kirjanik Vojtěch Martínek (1887–1960).